Davlat tashrifining asosiy tadbirlari boshlandi

19.04.2019
O‘zbekiston Respublikasi Prezidenti Shavkat Mirziyoyevning taklifiga binoan Koreya Respublikasi Prezidenti Mun Chje In davlat tashrifi bilan mamlakatimizga keldi.
19-aprel kuni Koʻksaroy qarorgohida oliy martabali mehmonni rasmiy kutib olish marosimi boʻldi. Davlat rahbarlari shohsupaga koʻtarildi. O‘zbekiston Respublikasi va Koreya Respublikasi davlat madhiyalari yangradi. Prezidentlar faxriy qorovul safi oldidan oʻtdi.

Marosimda O‘zbekiston va Janubiy Koreya rasmiy delegatsiyasi a’zolari, mamlakatimizdagi diplomatik korpus vakillari ham hozir boʻldi.